**Kelly Ann McGillis** (**Keli Mekgilis** - rođena 9. jula, 1957.) je američka glumica, najpoznatija po ulogama u filmovima *Witness*, za koju je bila nominovana za Zlatni globus, *Top Gun* i *The Accused*.

Biografija
----------

McGillis je završila dramu na Juilliardu, 1983. godine, ubrzo nakon čega je počela da dobija uloge. Uloga koja ju je izdvojila od ostalih bila je u filmu *Witness* sa Harrison Fordom, za koji je dobila nominaciju za Zlatnu globus.

Njena naredna značajna uloga bila je instruktorka letenja u filmu *Top Gun* sa Tomom Cruiseom i Val Kilmerom. Nakon filma *The Accused*, 1988. godine, pojavila se u *Cat Chaser* sa Peter Wellerom. Ovaj film je veoma mrzela i zbog njega je prekinula da se bavi svojom karijerom. McGillis se pojavila u desetak uloga na televiziji i filmu tokom 1990-ih pre nego što je napravila pauzu u glumi od nekoliko godina.

Godine 2004, glumila je u predstavi *The Graduate* ulogu Mrs. Robinson, putujući po Sjedinjenim Državama. Na televiziji je počela ponovo da snima tek 2006. Godine 2007. pridružila se seriji *The L Word* u njenoj petoj sezoni.

Privatni život
--------------

McGillis se udavala dva puta, oba puta za muškarce, najpre 1979. godine sa Boydom Blackom, od kopga se razvela 1981. godine. Zatim se venčala sa Fredom Tillmanom, 1989. godine sa kojima ima dve čerke, Kelsey i Sonoru. Njih dvoje su se razveli 2002. godine.

Godine 1982. McGullis je napadnuta i silovana u svojoj kući. Ovo iskustvo je uticalo na njen rad na filmu *The Accused*, gde je advokatkinju Jodie Foster. McGillis je najpre ponuđena uloga žrtve silovanja u filmu, ali je odbila ulogu smatrajući da bi bila isuviše nalik na njeno lično iskustvo. Uloga je otišla Jodie Foster, koja je za nju osvojila Oscar.

Nakon dugogodišnjih glasina u vezi sa njenom seksualnom orijentacijom, McGillis se outovala kao lezbejka aprila 2009. godine u intervjuu za SheWired.com, LGBT sajt U intervjuu je rekla da je njen proces coming outa trajao od njene dvanaeste godine i da je dugo bila ubeđena da je bog kažnjava zbog homoseksualnosti.

McGillis i njena dugogodišnja devojka, Melanie Leis su se venčale septembra, 2010. godine.

Filmografija
------------

* *Reuben, Reuben* (1983) .... Geneva Spofford
* *Sweet Revenge (1984) (TV) .... Katherine Dennison Breen*
* *One Life to Live* (1968) (TV serija) .... Glenda Livingston #1 (1984)
* *Witness* (1985) .... Rachel Lapp
* *Private Sessions* (1985) (TV) .... Jennifer Coles
* *Top Gun* (1986) .... Charlotte 'Charlie' Blackwood
* *Made in Heaven* 1987) .... Annie Packert/Ally Chandler
* *Ha-Holmim* (1987) .... Anda
* *The House on Carroll Street* .... (1988) .... Emily
* *Cat Chaser* .... (1988) .... Mary DeBoya
* *The Accused* (1988) .... Kathryn Murphy
* *Winter People* (1989) .... Collie Wright
* *The Babe* (1992) .... Claire Hodgson Ruth
* *North* (1994) .... Amish Mom
* Storm Chasers: Revenge of the Twister (1998) .... Jamie Marshall
* *Painted Angels* (1998) .... Nettie
* *At First Sight* (1999) .... Jennie Adamson
* *The Monkey's Mask* (2000) .... Professor Diana Maitland
* *Black Widower* (2006) (TV) .... Nancy Westveld
* *Supergator* (2007) .... Kim Taft

McGillis trenutno snima dokumentarnu dramu o ženama koje su se izborile sa kancerom, *1 a Minute* u kojoj učestvuju Olivia Newton-John, Namrata Singh Gujral, Jaclyn Smith, Melissa Etheridge, William Baldwin, Daniel Baldwin, Mumtaz, Diahann Carroll i Priya Dutt.

Izvori
------

1. ↑  Nick Hasted (29.3.2001). „Kelly McGillis: The star who threw herself to earth". The Independent*. Arhivirano iz originala na datum 2011-10-24. Pristupljeno 9.7.2010.*
2. ↑
3. ↑  „Sex Offender Apologizes for McGillis Rape.". Arhivirano iz originala na datum 2006-06-30. Pristupljeno 2006-06-30.
4. 1 2  „Keli Mekgilis priznala da je lezbijka". Blic. 30.4.2009. Pristupljeno 9.7.2010.
5. 1 2  „SheWired.com: Kelly McGillis Says She's Gay". SheWired. Pristupljeno 9.8.2010.
6. 1 2  „Top Gun Star Comes Out: Not Tom". The Advocate. Pristupljeno 9.7.2010.
7. ↑  „Kelly McGillis Ties the Knot". The Advocate. 18.9.2010. Pristupljeno 19.9.2010.

Vanjske veze
------------

* Kelly McGillis na sajtu IMDb